સારાંશ માટે દસ્તાવેજ: દુનિયામાં ભાગ્યે જ બનતી આવી વિચિત્ર ઘટનામાં એ સંતાનના જન્મ ઉપરાંત તેની નાગરિકતા તેના માતા-પિતાના દેશની જ જળવાઈ રહે તે માટે પણ ખેલ પાડવો પડ્યો હતો. 

ચીનમાં એક બેબીનો જન્મ, તેના મમ્મી-પપ્પાનું કાર એક્સીડેન્ટમાં મૃત્યુ થયાના ચાર વર્ષ બાદ થયો હોવાના સમાચાર ચીનના મીડિયામાં પ્રકાશિત કરવામાં આવ્યા છે. 

આ સમાચારો અનુસાર આ બાળકના માતા-પિતાના અવસાન બાદ તેના દાદા-દાદી તેના જન્મ માટે લાંબી કાયદાકીય લડાઈ પણ લડ્યાં હતાં, પરંતુ ચીનની સરકારની નીતિ જ ન હોવાથી તેમણે અનોખા ઉપાય શોધવા પડ્યા.

આ રસપ્રદ વાતમાં જાણો કેવી રીતે થયો આ અનોખા બાળકનો જન્મ

શું હતી ઘટના?

એક દંપતી ઈન વિટ્રો ફર્ટિલાઈઝેશન એટલે કે કૃત્રિમ ગર્ભાધાન મારફત એક બાળક મેળવવા ઈચ્છતું હતું. 

તેથી એ દંપતીએ સંખ્યાબંધ ગર્ભાંકૂર થીજાવી રાખ્યાં હતાં, પણ એ દંપતી 2013માં કાર અકસ્માતમાં મૃત્યુ પામ્યું હતું. 

એ દંપતીએ થીજાવેલાં ગર્ભાંકૂરનો ઉપયોગ કરવાની પરવાનગી મેળવવા દંપતીના માતા-પિતા લાંબી કાયદાકીય લડાઈ લડ્યાં હતાં. 

શું તમે આ વાંચ્યું?

લાઓસની એક સરોગેટ માતાની કૂખે ચીની દંપતીનો દીકરો ડિસેમ્બરમાં જન્મ્યો હતો. આ કિસ્સા બાબતે સૌપ્રથમ અહેવાલ ધ બીજિંગ ન્યૂઝે ગયા સપ્તાહે પ્રકાશિત કર્યો હતો. 

આ પ્રકારના કેસમાં ચોક્કસ દિશાનિર્દેશના અભાવે મૃત દંપતીનાં માતા-પિતાએ કેવી લાંબી લડાઈ લડીને સરોગસીની પરવાનગી મેળવી હતી તે વિશે અખબારી અહેવાલમાં જણાવવામાં આવ્યું હતું. 

ચોક્કસ દિશાનિર્દેશનો અભાવ

ચીની દંપતીને કાર અકસ્માત નડ્યો તે પહેલાં તેમનાં ગર્ભાંકૂર નાન્જિંગની એક હોસ્પિટલમાં માઈનસ 196 ડીગ્રી તાપમાનમાં લિક્વિડ નાઈટ્રોજન ટેન્કમાં સલામતીપૂર્વક થીજાવી રાખવામાં આવ્યાં હતાં. 

દંપતી પૈકીની યુવતી અને યુવાન બન્નેના માતા-પિતા લાંબી કાયદાકીય લડાઈ બાદ તેમનાં સંતાનના ગર્ભાંકૂર પર અધિકાર મેળવી શક્યાં હતાં. 

અહેવાલમાં જણાવ્યા મુજબ, પોતાનાં પુખ્ત વયનાં સંતાનોએ થીજાવેલાં ગર્ભાંકૂર પર માતા-પિતા અધિકાર ગણાય કે નહીં એ વિશે ચોક્કસ કાયદાકીય દિશાનિર્દેશનો અભાવ છે. 

મૃત દંપતીનાં માતા-પિતાને આખરે ગર્ભાકૂંરનો કબજો સોંપવામાં આવ્યો હતો, પણ એ પછી બીજી સમસ્યા શરૂ થઈ હતી. 

બીજી હોસ્પિટલ ગર્ભાંકૂરને સ્ટોર કરી શકશે એવો પૂરાવો આપવામાં આવે તેવી શરત નાન્જિંગ હોસ્પિટલમાંથી ગર્ભાંકૂર લઈ જતાં પહેલાં મૂકવામાં આવી હતી. 

ટ્રાન્સપ્લાન્ટ ન થયાં હોય તેવાં ગર્ભાંકૂર સંદર્ભે કાયદાકીય અનિશ્ચિતતા હોવાથી આ કેસમાં સંકળાવા તૈયાર...\nદસ્તાવેજની સમાન ભાષામાં સારાંશ:
તમારા માન્યામાં પણ ન આવે એવી ઘટના બની છે. એક દંપતીના મૃત્યુના ચાર વર્ષ બાદ તેમના સંતાનનો જન્મ થયો છે.